Ek is deel van die toebroodjie generasie - die generasie wat ouer was toe hulle kinders gekry het en nou tussen ouerwordende ouers en klein kinders gedruk word. Almal vereis sorg en jy kan nie regtig op ouers steun om te help met kinders versorg nie en ook nie anders om nie. Hierdie is nie 100% die geval met beide Kittie en Katalaya, die heldinne van die twee boeke waaroor ek vandag gesels nie. Wel dalk vir Kittie se broer en suster want Kittie het nie kinders nie. Dit maak egter nie saak of jy ouers het wat verswak nie of klein kindertjies het nie - Kittie en Katalaya se verhoudings met hulle ouers en die res van hulle familie sal heel moontlik vir jou bekend voel.
Foxtrot van die liefde is alles behalwe jou tipiese liefdeseverhaal. Dit is soveel meer (met net genoeg romanse) en regtig 'n heerlike lees. Ek het soveel deernis gekry vir Katalaya. Ek wens sy was my vriendin. 'n Baie besliste 8/10 vir 'n heerlike lees met meer diepte as wat mens verwag van die voorblad greep.
Onthou daai rooi jassie in Schindler's list? In hierdie boek is daar ook 'n rooi jassie en hy het my net so diep geraak. Die hartseer en swaarkry in 'n enkele simbool vervat.